**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ ΠΡΩΤ: 8865**

**Λιβαδειά 18 /5 /2020**

**ΑΠΟΣΠΑΣΜΑ**

Από το πρακτικό της αριθμ.2020-7ης Τακτικής Συνεδρίασης-ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **69**

 **ΘΕΜΑ: Ένταξη της κτηματικής περιφέρειας του Δήμου μας στο πρόγραμμα για την συλλογική καταπολέμηση του δάκου της ελιάς για το έτος 2020**

Στη Λιβαδειά σήμερα την 13η Μαϊου 2020, ημέρα Τετάρτη και ώρα 19:00 μ.μ συνήλθε **με τηλεδιάσκεψη**  το Δημοτικό Συμβούλιο του Δήμου Λεβαδέων κατ ΄εφαρμογή : **α)** των διατάξεων τουάρθρου 10 παρ. 1 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», **β)** της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19» και **γ)**) της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» **δ)** της με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκυκλίου του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr» και ύστερα από την από **8241/8-5-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

 Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 28 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 |  Φορτώσης Αθανάσιος |
|  |  Μητάς Αλέξανδρος | 2  |  Παπαϊωάννου Λουκάς |
|  | Τσεσμετζής Εμμανουήλ  | 3 |  Πλιακοστάμος Κων/νος |
|  | Δήμου Ιωάννης  | 4 |  Χέβα Αθανασία (Νάνσυ) |
|  | Αποστόλου Ιωάννης | 5 |  Σπυρόπουλος Δημοσθένης |
|  | Σάκκος Μάριος  |   |   |
|  | Νταντούμη Ιωάννα  |  |  |
|  | Καράβα Χρυσοβαλάντου Βασιλική (Βάλια)  |  |  |
|  | Μερτζάνης Κων/νος  |  | Αν και κλήθηκαν νόμιμα |
|  |  Γιαννακόπουλος Βρασίδας  |  |  |
|  | Σαγιάννης Μιχαήλ  |  |  |
|  | Πούλου Γιώτα  |  |  |
|  |  Κυπραίος Χρήστος  |  |  |
|  |  Γαλανός Κων/νος  |  |  |
|  | Τόλιας Δημήτριος  |  |  |
|  | Καπλάνης Κων/νος  |   |  |
|  |  Τζουβάρας Νικόλαος  |  |  |
|  | Καράλης Χρήστος  |  |  |
|  | Κοτσικώνας Επαμεινώνδας  |  |  |
|  | Αρκουμάνης Πέτρος   |  |  |
|  | Μπράλιος Νικόλαος  |  |  |
|  | Γερονικολού Λαμπρινή  |  |  |
|  | Τσιφής Δημήτριος  |  |  |
|  | Αλεξίου Λουκάς |  |  |
|  | Μπαρμπέρης Νικόλαος |  |  |
|  | Καραμάνης Δημήτριος |  |  |
|  | Τουμαράς Βασίλειος |  |  |
|  | Κατής Χαράλαμπος  |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Εισηγούμενος το 10Ο θέμα της ημερήσιας διάταξης , ο κ Πρόεδρος έθεσε υπόψη του Δημοτικού Συμβουλίου, το υπ αριθμ. 7665/29-4-2020έγγραφο του Αυτοτελούς Τμήματος Τοπικής Οικονομικής Ανάπτυξης του Δήμου στο οποίο αναφέρονται:

*Προκειμένου να εφαρμοστεί και κατά την περίοδο 2020 συλλογική καταπολέμηση του δάκου της ελιάς, σας διαβιβάζουμε αποφάσεις των συμβουλίων των κοινοτήτων Δήμου Λεβαδέων (ή έγγραφες προτάσεις των μονομελών οργάνων), περί αποδοχής ή μη του Προγράμματος Δακοκτονίας έτους 2020 που θα υλοποιηθεί από την Δ/νση Αγροτικής Οικονομίας & Κτηνιατρικής Π.Ε. Βοιωτίας, για την λήψη της προβλεπόμενης από το άρθρο 6 παρ. 2 του Ν. 2939 (ΦΕΚ 170/Α/1954) απόφασης του Δημοτικού Συμβουλίου Δήμου Λεβαδέων, με τις ακόλουθες προϋποθέσεις οι οποίες αναφέρονται στο υπ'αρ. Πρωτ. 3749/14-04-2020 έγγραφο της Τμήματος Ποιοτικού και Φυτοϋγειονομικού Ελέγχου της ίδιας Δ/νσης Π.Ε. Βοιωτίας:*

*α. Η ληφθείσα απόφαση του* ***Δημοτικού Συμβουλίου*** *Δήμου Λεβαδέων περί αποδοχής του προγράμματος που θα αποσταλεί άμεσα στην Δ/νση Αγροτικής Οικονομίας & Κτηνιατρικής Π.Ε. Βοιωτίας, ανταποκρίνεται στην επιθυμία των ελαιοπαραγωγών που κατέχουν πάνω από το 50% των ελαιοδένδρων της υπό ένταξη στο πρόγραμμα περιοχής.*

*β. Στην ίδια απόφαση πρέπει να δηλώνεται η αποδοχή καταβολής από τους παραγωγούς της εισφοράς δακοκτονίας, η οποία πέρυσι ήταν 0,030 € κατά κιλό, παραγομένου ελαιόλαδου ήτοι 2% στην τιμή συγκέντρωσης ελαιόλαδου που ήταν 1,524 € ανά κιλό, ή 2% στην αξία του βρώσιμου ελαιοκάρπου που πωλείται χονδρικά (σύμφωνα με το έγγραφο της ΑΑΔΕ- Γ.Δ/νση Φορολογικής Διοίκησης – Δ/νση Εφαρμ Έμμεσης Φορολογίας – Τμ. Β’ Τελών και Ειδικών Φόρων με αρ. Πολ. 1196/24-10-2018 και ΑΔΑ: 6ΝΚΜ46ΜΠ3Ζ-Ι27. Τονίζεται ότι η εισφορά δακοκτονίας είναι υποχρεωτική και ισχύει από τη στιγμή που γίνει ανάρτηση δικτύου δακοπαγίδων στην περιοχή.*

*γ. Η καταπολέμηση του δάκου της ελιάς θα διενεργηθεί μόνο εφόσον το ποσοστό καρποφορίας θα ξεπεράσει το 25% της πλήρους παραγωγής για τις ελαιοποιήσιμες ποικιλίες ή το 20% προκειμένου για τις επιτραπέζιες ποικιλίες.*

*δ. Η Δ/νση Αγροτικής Οικονομίας & Κτηνιατρικής Π.Ε. Βοιωτίας καθορίζει την μέθοδο και το είδος της συλλογικής καταπολέμησης με συνεκτίμηση των παρακάτω στοιχείων:*

1. *Τη συγκρότηση των ελαιώνων (συνεχόμενοι ή αμιγείς)*
2. *Το ανάγλυφο των ελαιώνων*
3. *Να βρίσκονται μακριά από κατοικημένες περιοχές*
4. *Το μελισσοκομικό ενδιαφέρον της περιοχής*
5. *Την μη παρέμβαση σε ελαιώνες βιολογικής καλλιέργειας ελαιώνων (εκτός και αν υπάρξουν καταγγελίες από πολίτες για μη εφαρμογή βιολογικής καταπολέμησης από τους ιδιοκτήτες των ελαιώνων αυτών), ακαλλιέργητους ή περιφραγμένους*
6. *Την ύπαρξη δεξαμενών νερού, πηγαδιών ή λιμναζουσών και τρεχούμενων υδάτων*

*ε. Για τις περιοχές που δεν θα συμπεριληφθούν στο πρόγραμμα λόγω καρποφορίας μικρότερης του 25% ή μη αποδοχής του προγράμματος από τα Δ.Σ., θα μεριμνούν οι ίδιοι οι καλλιεργητές με δικές τους δαπάνες για την προστασία της ελαιοπαραγωγής με την τεχνική καθοδήγηση της ίδιας Υπηρεσίας (ΔΑΟΚ Π.Ε.Βοιωτίας).*

 *Συγκεκριμένα:*

*- Η Τοπική Κοινότητα Αγ. Βλασίου με το υπ' αρ. Πρωτ. 7388/23-4-2020 έγγραφο, αναφέρει ότι επιθυμεί να ενταχθεί στο Πρόγραμμα Δακοκτονίας 2020.*

*- Η Τοπική Κοινότητα Ακοντίου με το υπ' αρ. Πρωτ. 7386/23-4-2020 έγγραφο, αναφέρει ότι επιθυμεί να ενταχθεί στο Πρόγραμμα Δακοκτονίας 2020.*

*- Η Τοπική Κοινότητα Προφήτη Ηλία με το υπ' αρ. Πρωτ. 7387/23-4-2020 έγγραφο, αναφέρει ότι επιθυμεί να ενταχθεί στο Πρόγραμμα Δακοκτονίας 2020.*

*- Η Τοπική Κοινότητα Προσηλίου με το υπ' αρ. Πρωτ. 7385/23-4-2020 έγγραφο, αναφέρει ότι επιθυμεί να ενταχθεί στο Πρόγραμμα Δακοκτονίας 2020.*

*- Η Τοπική Κοινότητα Θουρίου με το υπ' αρ. Πρωτ 7383/23-4-2020 έγγραφο, αναφέρει ότι δεν επιθυμεί να ενταχθεί στο Πρόγραμμα Δακοκτονίας 2020.*

*- Η Τοπική Κοινότητα Μαυρονερίου με το υπ' αρ. Πρωτ. 7380/22-4-2020 έγγραφο, αναφέρει ότι επιθυμεί να ενταχθεί στο Πρόγραμμα Δακοκτονίας 2020.*

*- Η Τοπική Κοινότητα Παρορίου με το υπ' αρ. Πρωτ. 7381/22-4-2020 έγγραφο, αναφέρει ότι επιθυμεί να ενταχθεί στο Πρόγραμμα Δακοκτονίας 2020.*

*- Η Τοπική Κοινότητα Βασιλικών με το υπ' αρ. Πρωτ. 7384/23-4-2020 έγγραφο, αναφέρει ότι δεν επιθυμεί να ενταχθεί στο Πρόγραμμα Δακοκτονίας 2020.*

*- Η Τοπική Κοινότητα Χαιρώνειας με την υπ' αρ. 11/2020 απόφαση Τοπ.Συμβουλίου, αναφέρει ότι επιθυμεί να ενταχθεί στο Πρόγραμμα Δακοκτονίας 2020.*

*- Η Τοπική Κοινότητα Ανθοχωρίου με το υπ' αρ. Πρωτ. 7389/23-4-2020 έγγραφο, αναφέρει ότι επιθυμεί να ενταχθεί στο Πρόγραμμα Δακοκτονίας 2020.*

*- Η Δημοτική Κοινότητα Λιβαδειάς με την υπ' αρ. 6/2020 απόφαση Τοπ. Συμβουλίου, αναφέρει ότι αποδέχεται την ένταξη στο Πρόγραμμα Δακοκτονίας 2020 που θα υλοποιηθεί από την Δ/νση Αγροτικής Οικονομίας & Κτηνιατρικής της Π.Ε. Βοιωτίας με τις προϋποθέσεις που αναφέρονται στο 3749/14-4-2020 έγγραφο του Τμήματος Ποιοτικού & Φυτοϋγειονομικού Ελέγχου αυτής, με τις προϋποθέσεις που η νομοθεσία ορίζει και με την επισήμανση λήψης όλων των απαραίτητων μέτρων προστασίας - από την χρήση χημικών ουσιών- των εργαζομένων που θα απασχοληθούν με τις εργασίες της δακοκτονίας.*

*- Η Δημοτική Κοινότητα Κυριακίου με την υπ' αρ. 6/2020 απόφαση Τοπ. Συμβουλίου, αναφέρει ότι αποδέχεται την ένταξη στο Πρόγραμμα Δακοκτονίας 2020, με την προϋπόθεση της αυστηρής παρακολούθησης από τους εργολάβους κατά την διενέργειά του ώστε να μην αδικηθούν και ζημιωθούν οι ελαιοπαραγωγοί και όχι σε βάρος των βιοκαλλιεργειών της περιοχής.*

*- Η Τοπική Κοινότητα Λαφυστίου με την υπ' αρ. 4/2020 απόφαση Τοπ. Συμβουλίου, αναφέρει ότι αποδέχεται την ένταξη στο Πρόγραμμα Δακοκτονίας 2020, με αποκλειστική ευθύνη της Περιφέρειας, χωρίς καταβολή εισφοράς δακοκτονίας από τους παραγωγούς .*

*- Η Τοπική Κοινότητα Δαύλειας με την υπ' αρ. 4/2020 απόφαση Τοπ. Συμβουλίου, εισηγείται την ένταξη στο Πρόγραμμα Δακοκτονίας 2020.*

*- Η Τοπική Κοινότητα Κορώνειας με την υπ' αρ. 1/2020 απόφαση Τοπ. Συμβουλίου, εισηγείται την ένταξη στο Πρόγραμμα Δακοκτονίας 2020.*

*- Η Τοπική Κοινότητα Αγ.Τριάδας με την υπ' αρ. 5/2020 απόφαση Τοπ. Συμβουλίου, εισηγείται την ένταξη στο Πρόγραμμα Δακοκτονίας 2020 .*

*- Η Τοπική Κοινότητα Αγ. Γεωργίου με την υπ' αρ. 8/2020 απόφαση Τοπ. Συμβουλίου, γνωμοδοτεί θετικά ως προς την υλοποίηση του Προγράμματος Δακοκτονίας 2020.*

Στη συνέχεια ο Πρόεδρος του Δημοτικού Συμβουλίου ζήτησε από τα μέλη του Δημοτικού Συμβουλίου να τοποθετηθούν σχετικά.

-Λαμβάνοντας το λόγο *ο* επικεφαλής της δημοτικής παράταξης « Λαϊκή Συσπείρωση Λιβαδειάς» δημοτικός σύμβουλος κ. Κοτσικώνας Επαμεινώνδας ανέφερε ότι έγινε δέκτης πολλών παραπόνων από ελαιοκαλλιεργητές ότι κατά την περσινή περίοδο υπήρξαν σοβαρές καθυστερήσεις στην υλοποίηση του προγράμματος με αποτέλεσμα να μην υπάρχει ουσιαστικό αποτέλεσμα στην προστασία του ελαιοκάρπου ενώ παράλληλα υπήρξε οικονομική επιβάρυνση στους καλλιεργητές. Δήλωσε ότι διαφωνεί με την επιβολή του τέλους και η όποια επιβάρυνση να καλυφθεί από πόρους της Περιφέρειας. Ζήτησε να ενημερώνονται εγκαίρως οι Πρόεδροι των Κοινοτήτων για να μπορούν με τη σειρά τους να ενημερώνουν τους παραγωγούς. Τέλος ζήτησε να λαμβάνονται όλα τα μέτρα προστασίας για τους εργαζόμενους που θα διενεργήσουν την δακοκτονία στους οποίους να παρέχονται τα απαραίτητα μέτρα ατομικής προστασίας (ΜΑΠ) τόσο για τους ίδιους όσο και για τους περιοίκους.

- ***Ο*** δημοτικός σύμβουλοςτης δημοτικής παράταξης «Αλλάζουμε Σελίδα- Δημοτική Κίνηση Πολιτών Δήμου Λεβαδέων » **,** κ. Κατής  **είπε ότι κοινή διαπίστωση είναι ότι κατά την περσινή χρονιά η δακοκτονία έγινε σε λάθος χρόνο και αυτό είχε ως αποτέλεσμα το λάδι να υστερεί σε ποιότητα.**

**Απαντώντας ο κ. Δήμαρχος είπε ότι ο Δήμος θα συνδράμει με ήπιους ελέγχους όσο μπορεί και δήλωσε ότι συμφωνεί με τις παρατηρήσεις που κατατέθηκαν εκ μέρους των δημοτικών συμβούλων.**

 Το Δημοτικό Συμβούλιο μετά διαλογική συζήτηση και αφού έλαβε υπόψη του:

* - το υπ αριθμ. 7665/29-4-2020 έγγραφο του Αυτοτελούς Τμήματος Αγροτικής Ανάπτυξης του Δήμου που είχε αποσταλεί ηλεκτρονικά στα email όλων των δημοτικών συμβούλων
* Την Πράξη Νομοθετικού Περιεχομένου (ΦΕΚ 42/25.02.2020 τεύχος A’): «Κατεπείγοντα μέτρα αποφυγής και περιορισμού της διάδοσης κορωνοϊού».
* την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Την ψήφο των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018
* - τις αποφάσεις των συμβουλίων των Κοινοτήτων
* - το άρθρο 6 παρ. 2 του Ν. 2939/54 (ΦΕΚ 170/Α/1954)
* Την μεταξύ των μελών του συζήτηση σύμφωνα με τα πρακτικά.

 **ΑΠΟΦΑΣΙΖΕΙ ΟΜΟΦΩΝΑ**

Την ένταξη στην συλλογική καταπολέμηση του δάκου της ελιάς για την περίοδο 2020 στην κτηματική περιφέρεια του Δήμου μας, με τις πιο κάτω προϋποθέσεις:

Καταβολή από τους παραγωγούς της εισφοράς δακοκτονίας, η οποία πέρυσι ήταν 0,030 € κατά κιλό, παραγομένου ελαιόλαδου ήτοι 2% στην τιμή συγκέντρωσης ελαιόλαδου που ήταν 1.524 € ανά κιλό, ή 2% στην τιμή του βρώσιμου ελαιοκάρπου που πωλείται χονδρικά.

Η καταπολέμηση θα γίνει μόνο εφόσον το ποσοστό καρποφορίας θα ξεπεράσει το 25% της πλήρους παραγωγής για τις ελαιοποιήσιμες ποικιλίες ή το 20% για τις επιτραπέζιες.

Οι Κοινότητες που αποδέχονται την ένταξη τους στη συλλογική καταπολέμηση του δάκου της ελιάς για την περίοδο 2020 είναι οι εξής:

1.Κοινότητα Λιβαδειάς

2.Κοινότητα Κυριακίου

3. Κοινότητα Λαφυστίου

4. Κοινότητα Δαυλείας

5. Κοινότητα Κορώνειας

6. Κοινότητα Αγ. Τριάδας

7. Κοινότητα Αγ. Γεωργίου

8. Κοινότητα Παρορίου

9. Κοινότητα Μαυρονερίου

10.Κοινότητα Προφήτη Ηλία.

11.Κοινότητα Αγίου Βλασίου

12.Κοινότητα Ακοντίου

13. Κοινότητα Προσηλίου

14. Κοινότητα Χαιρώνειας

15. Κοινότητα Ανθοχωρίου

**Η απόφαση πήρε τον αριθμό 69/2020**

 **Ο Πρόεδρος του Δ.Σ.**

 **Μητάς Αλέξανδρος**

 **ΤΑ ΜΕΛΗ**

|  |  |
| --- | --- |
|  Καλογρηάς Αθανάσιος |  ΠΙΣΤΟ ΑΠΟΣΠΑΣΜΑ |
| Τσεσμετζής Εμμανουήλ |  Λιβαδειά αυθημερόν  |
| Δήμου Ιωάννης  |  Ο Δήμαρχος Λεβαδέων |
| Αποστόλου Ιωάννης |  |
| Σάκκος Μάριος  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| Νταντούμη Ιωάννα  |   |
| Καράβα Χρυσοβαλάντου Βασιλική (Βάλια)  |  |
| Μερτζάνης Κων/νος  |  |
|  Γιαννακόπουλος Βρασίδας  |  |
| Σαγιάννης Μιχαήλ  |  |
| Γαλανός Κων/νος  |  |
|  Καπλάνης Κων/νος  |  |
| Τόλιας Δημήτριος  |  |
|  Τζουβάρας Νικόλαος  |  |
| Καράλης Χρήστος  |   |
| Παπαϊωάννου Λουκάς  |  |
| Κοτσικώνας Επαμεινώνδας |  |
| Αρκουμάνης Πέτρος   |  |
| Μπράλιος Νικόλαος |  |
| Τσιφής Δημήτριος |  |
| Μπαρμπέρης Νικόλαος |  |
| Αλεξίου Λουκάς |  |
| Καραμάνης Δημήτριος |  |
| Τουμαράς Βασίλειος |  |
| Κατής Χαράλαμπος  |  |